钦定古今图书集成/明伦汇编/氏族典/第438卷 > 《廖用贤尚友录》 > 夏毅
## 钦定古今图书集成/明伦汇编/氏族典/第438卷 > 《廖用贤尚友录》 > 夏毅

按《万姓统谱》，“毅字仲毅。明初随征江南，以战勋著。岁
戊戌冬，从太祖伐婺州，取之。上驻跸是州，以其地为
浙东要郡，择有文武才者镇之，于是以毅为金华卫
指挥，领兵戍焉。壬寅春，金华、括苍苗兵反，杀守将胡
大海、耿再成等，衢州或谋翻城应之，毅设方略讨贼，
遂定其乱。”毅为人静中而宽外，修武备，慎赏罚，兴学
劝士，政令一新。在镇数十年，训练抚绥，恩威兼济，兵
民咸赖之